**FELTÉTELES KÖZBESZERZÉSI ELJÁRÁS**

Ajánlatkérő a Kbt. 53. § (5) bekezdése alapján eredménytelenné nyilváníthatja az eljárás, ha valamely meghatározott, ellenőrzési körén kívül eső, bizonytalan jövőbeli esemény az (1) bekezdésben foglalt határidőt követően bekövetkezik (feltételes közbeszerzés).

A Kbt. 135. § (12) bekezdése szerint feltételes közbeszerzés esetén az ajánlatkérő jogosult az eljárást megindító felhívásban megjelölt azon feltételt, amelytől a közbeszerzés eredményességét függővé tette, a közbeszerzési eljárás eredményeként megkötendő szerződés hatálybalépését felfüggesztő feltételként is kikötni.

Ilyen feltétel: Ajánlatkérő támogatásiszerződés-módosítást fog benyújtani és a támogatásra irányuló igény el nem fogadását, vagy az igényeltnél kisebb összegben történő elfogadását olyan körülménynek tekinti, amely miatt az eljárást eredménytelenné nyilváníthatja.

**AJÁNLATTÉTELI FELHÍVÁS**

Kbt. 115. § szerinti eljárásban

1. **Óvodai eszközök telepítésének kivitelezési munkái**
2. **a „Hold úti óvoda újjáépítése TOP-6.2.1-15-SL1-2016-00002 projekt”**
3. **megvalósítása során**

*A felelős akkreditált közbeszerzési tanácsadói tevékenységről szóló 14/2016. (V.25.) MvM rendelet 6. § (6) bekezdésében foglalt kötelezettségnek eleget téve az ajánlattételi felhívást is tartalmazó teljes ajánlattételi dokumentációt (közbeszerzési dokumentumok) ezúton ellenjegyzem:*

*Név: Gordosné Dr. Fekete Lívia*

*Felelős akkreditált közbeszerzési szaktanácsadó*

*Lajstromszám: 00925*

*Levelezési cím: 9400 Sopron, Paprét 30.*

*E-mail:* [*gordos.livia@arzano.hu*](mailto:gordos.livia@arzano.hu)*,* [*info@arzano.hu*](mailto:info@arzano.hu)

*Dátum: 2017. augusztus 25.*

**

1. **Az ajánlatkérő**

Neve: Szolnok Megyei Jogú Város Önkormányzata

Címe: 5000 Szolnok, Kossuth tér 9.

Kapcsolattartó személy: dr. Balla Vilmos

Telefon: +36 56 503-811

1. **A Lebonyolító**

Neve: Arzano Management Kft.

Székhelye: 9400 Sopron, Paprét 30.

E-mail: [info@arzano.hu](mailto:kozbeszerzes@exandas.hu)

Képviseli: Gordosné Dr. Fekete Lívia

Kapcsolattartó: Gordosné Dr. Fekete Lívia

1. **A közbeszerzési eljárás fajtája; tárgyalásos és gyorsított eljárás, versenypárbeszéd, valamint hirdetmény közzététele nélküli tárgyalásos eljárás esetén annak indokolása**

Az eljárás a Kbt. 115. § (1) bekezdés szerint kerül lefolytatásra, tekintettel arra, hogy az építési beruházás egybeszámított becsült értéke nem éri el a háromszázmillió forintot.

1. **Ajánlatkérő elérhetősége, amelyen a közbeszerzési dokumentumok korlátlanul és teljeskörűen, közvetlenül és díjmentesen elektronikusan elérhetőek**

Ajánlatkérő az ajánlattételi dokumentációt térítésmentesen biztosítja az ajánlattevőknek. Az ajánlattételi dokumentáció az ajánlattevőnek elektronikusan kerül megküldésre.

A közbeszerzési dokumentumot ajánlatkérő az ajánlattételi felhívással egyidejűleg, elektronikus formában és elektronikus úton, a Kbt. 39. § (1) bekezdésének megfelelően korlátlanul és teljes körűen, közvetlenül és térítésmentesen bocsátja a gazdasági szereplők rendelkezésére.

A közbeszerzési dokumentáció korlátozás nélkül, teljes körűen, közvetlenül és díjmentesen elérhető a

<https://www.dropbox.com/sh/6k3ao94ptsjrwu9/AAC5y23yxdPIX4ungAb-lAoBa?dl=0>

Az dokumentumok letöltése ajánlattevőknek nem kötelező, jelen felhívás mellékleteként megküldött dokumentumok teljes egészében megegyeznek az e-mailben megküldött iratokkal.

1. **A közbeszerzés tárgya és mennyisége**

Részletes mennyiségi adatok a közbeszerzési dokumentumokban találhatóak.

45000000-7 Építési munkák

45262522-6 Kőművesmunka

45262300-4 Betonozás

45262210-6 Alapozás

37524000-7 Játékok

37535200-9 Játszótéri felszerelés

37535210-2 Játszótéri hinta

37535220-5 Játszótéri mászóka

44112100-9 Árnyékolók

37535280-3 Játszótéri padok

39516000-2 Lakberendezési termékek

1. **A szerződés meghatározása, amelynek megkötése érdekében ajánlatkérő a közbeszerzési eljárást lefolytatja**

Vállalkozási szerződés

1. **Keretmegállapodás kötésére, dinamikus beszerzési rendszer alkalmazására, elektronikus árlejtés alkalmazására utalás**

Keretmegállapodás: nem kerül alkalmazásra jelen eljárásban.

DBR: nem kerül alkalmazásra jelen eljárásban.

Elektronikus árlejtés: nem kerül alkalmazásra jelen eljárásban.

1. **A szerződés időtartama vagy a teljesítés határideje**

Teljesítés határideje: a szerződéskötés aláírásától számított 20 nap, vállalkozó előteljesítésre jogosult.

1. **A teljesítés helye**

Helye: 5000 Szolnok, Hold utca 18-22. Hrsz: 2904.

NUTS-kód: 322

1. **Az ellenszolgáltatás teljesítésének feltételei vagy a vonatkozó jogszabályokra hivatkozás**

Az ajánlattétel, a kifizetés (elszámolás) és a szerződéskötés pénzneme: Forint (HUF).

A szerződés finanszírozása az Ajánlatkérő által megkötött „Hold úti óvoda újjáépítése TOP-6.2.1-15-SL1-2016-00002 azonosító számú projekt Támogatási Szerződés alapján az Európai Uniós támogatással történik a bruttó és az utófinanszírozás szabályai szerint.

Támogatási intenzitás: 100,000000 %.

Előleg nem biztosított.

Fizetési késedelem esetén a Polgári Törvénykönyvről szóló 2013. évi V. törvény 6:155. § (1) és (2) bekezdései szerinti késedelmi kamatok és behajtási költségátalány érvényesek.

A fizetési feltételekre vonatkozó részletes szabályokat a közbeszerzési dokumentumok, illetőleg a szerződéstervezet tartalmazza.

A Nyertes Ajánlattevő szerződésszerű és a jogszabályoknak megfelelő számlái a feladatok igazolt teljesítése alapján a Ptk. 6:130. § (1) bekezdésében, a Kbt. 135. § (2)-(3) bekezdésében, továbbá a 322/2015. (X. 30.) Korm. rendeletben, a 272/2014. (XI. 5.) Korm. rendeletben, a 2003. évi XCII. törvény 36/A. §-ban és az 2011. évi CXCV. törvényben foglaltaknak és a Támogatási Szerződésnek megfelelően kerülnek kiegyenlítésre.

Részszámla benyújtása nem biztosított.

A számlát Vállalkozó csak hiba- és hiánymentes műszaki átadás-átvétel eredményes lezárását, a szerződésben szereplő feladatok teljes körű ellátását követően nyújthatja be.

Vállalkozói díjon felül ajánlatkérő tartalékkeretet nem biztosít.

Ajánlatkérő nyilatkozik arról, hogy a jelen szerződésben foglalt munkákra vonatkozóan a Nemzetgazdasági Minisztériummal, mint Támogatóval (1051 Budapest, József nádor tér 2-4.) érvényes Támogatási Szerződéssel rendelkezik, melynek értelmében a szerződés szerinti munkák pénzügyi fedezete uniós pályázati forrásból biztosított. Támogatási intenzitás: 100,000000 %.

Támogatási Szerződés aláírásának napja: 2016. szeptember 14.

A vállalkozói díj 100 %-át a Támogató – a bruttó és utófinanszírozás szabályainak megfelelően – a Ptk. 6:130. § (1) bekezdésében, a 272/2014. (XI. 5.) Korm. rendeletben, a 2011. évi CXCV. törvényben foglaltaknak és a Támogatási Szerződésnek megfelelően fizeti meg. A kifizetésre irányadóak és az adózás rendjéről szóló 2003. évi XCII. törvény 36/A §-ában foglaltak.

A kifizetés a 272/2014. (XI.5.) Korm. rendelet 1. melléklet 150/B.1 – 150/D. pontjaiban foglaltak szerint történik.

A Széchenyi 2020 Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez (továbbiakban: ÁSZF) 1. pont Általános rendelkezések előírásainak megfelelően a Kedvezményezett a Projekt megvalósítására irányuló szállítói szerződéseiben kiköti, hogy eláll a szerződéstől abban az esetben, ha a szállító ellen a szerződéskötést követően felszámolási, végelszámolási, hivatalból törlési, illetve egyéb, a megszüntetése irányuló eljárás indul.

1. **A szerződés teljesítésével kapcsolatos feltételek**

A szerződés teljesítése során a projektben vállalt és a Támogatási Szerződésben foglalt előírások figyelembe vétele és betartása kötelező.

1. **A szerződés teljesítésében közreműködő személyekkel kapcsolatos információ**

Nem vonatkoznak különleges feltételek.

1. **Többváltozatú (alternatív) ajánlattétel lehetősége**

Többváltozatú ajánlat megtételére nincs lehetőség.

1. **Részajánlattétel lehetősége**

Részajánlat megtételére nincs lehetőség. Ajánlatkérő a jelen közbeszerzési eljárás keretében megvalósítandó áruk (játékok) beszerzése és azok beépítése tekintetében a részekre történő ajánlattétel lehetőségének biztosítását kizárja, tekintettel arra, hogy az egyetlen helyszínen, azon belül pedig egy szűk idősávban valósul meg, így a részajánlattétel biztosítása veszélyeztetné a projekt határidőben történő megvalósítását.

1. **A nyertes ajánlattevő kiválasztása (Kbt. 76. §)**

Ajánlatkérő tárgyi közbeszerzési eljárás esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a „legjobb ár-érték arányt megjelenítő szempont” elve alapján értékeli, az alábbiak szerint:

|  |  |
| --- | --- |
| **Részszempont:** | **Súlyszám** |
| **1.** Egyösszegű ajánlati ár (nettó Ft) | 70 |
| **2.** Környezetvédelmi vállalások | 30 |
| **2.1.** Zajterhelés csökkentése |  |
| **2.1.1.** Vállalja, hogy zajjal járó kivitelezési munkát csak napközben 7:00-18:00 közötti időszakban ill. szombaton 8:00-12:00 közötti időszakban végez. | 10 |
| **2.1.2.** Vállalja, hogy éjszaka nem végez szállítási feladatot 22:00-06:00 óra között | 5 |
| **2.2.** Porszennyezés csökkentése, levegővédelem |  |
| **2.2.1.** Kizárólag EURO IV vagy annál korszerűbb normának megfelelő munkagépek, tehergépjárművek alkalmazása. | 15 |

Az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10.

A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot:

Az **1. részszempont esetében** a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról” (KÉ 2016. évi 147. szám; 2016. december 21.) szerinti arányosítás.

Az 1. részszempont esetén alkalmazott fordított arányosítás képlete:

P = (Alegjobb / Avizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 1

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Avizsgált: a vizsgált ajánlat tartalmi eleme

A **2. részszempontok vonatkozásában** a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról” (KÉ 2016. évi 147. szám; 2016. december 21.) szerinti egyenes arányosítás módszerének együttes alkalmazásával történik az alábbiak szerint:

P = (Avizsgált / Alegjobb) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 1

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Az egyes résszempontok pontszámai a hozzájuk tartozó súlyszámmal felszorzásra, a szorzatok pedig ajánlatonként összeadásra kerülnek, ez adja az ajánlat összpontszámát. Ha több ajánlat ér el azonos legmagasabb összpontszámot, akkor az eljárás nyertese az az ajánlat, amely alacsonyabb ellenszolgáltatást tartalmaz. Amennyiben az előbbiek alapján a nyertes ajánlat nem választható ki, akkor arról ajánlatkérő - közjegyző jelenlétében - az azonos legmagasabb összpontszámot elérő ajánlatok közötti sorsolással dönt.

1. **A kizáró okok és a megkövetelt igazolási módok**

Kizáró okok:

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) bekezdés g)-k) és m) és q) pontjának hatálya alá tartozik.

Ajánlatkérő kizárja az eljárásból azon ajánlattevőt, alvállalkozót, alkalmasság igazolásában résztvevő más szervezetet, akivel szemben a kizáró okok az eljárás során következnek be.

Megkövetelt igazolási mód:

Ajánlattevő vonatkozásában: a 321/2015. (X. 30.) Korm. rendelet 17. §-a alapján az ajánlattevőnek ajánlatában nyilatkozatot kell benyújtania, hogy nem tartozik a fenti kizáró okok hatálya alá, valamint a Kbt. 62. § (1) bekezdés k) pont kb) pontját a 8. § i) pont ib) alpontja vagy a 10. § g) pont gb) alpontjában foglaltak szerint kell igazolnia.

A 321/2015. (X. 30.) Korm. rendelet 17. §-a alapján ajánlatkérő elfogadja, ha az ajánlattevő a 321/2015. (X. 30.) Korm. rendelet 7. § szerinti egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

Alvállalkozó és kapacitást nyújtót vonatkozásában: Ajánlattevő a 321/2015. (X. 30.) Korm. rendelet 17. §. (2) bekezdésében foglaltaknak megfelelően ajánlatában nyilatkozni köteles arról, hogy a szerződés teljesítéséhez nem vesz igénybe a 62. § (1) bekezdés g)-k) és m) és q) pontjának szerinti kizáró okok hatálya alá eső alvállalkozót.

Öntisztázás: a Kbt. 64. § (1)-(2) bekezdés alapján a Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. Ha a Közbeszerzési Hatóság a 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az ajánlatában a nyilatkozatával egyidejűleg köteles benyújtani.

Ajánlattevő vonatkozásában folyamatban lévő változásbejegyzési eljárás esetén az ajánlathoz csatolandó a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás is. Amennyiben ajánlattevő vonatkozásában nincs folyamatban változásbejegyzési eljárás, úgy kérjük, nemleges tartalmú változásbejegyzési nyilatkozatot szíveskedjenek az ajánlat részeként benyújtani (321/2015. (X. 30.) Korm. rendelet 13. §).

Ajánlatkérő az eljárást megindító felhívás (azaz jelen felhívás) közvetlen megküldését követő keltezésű nyilatkozatok, igazolások benyújtását fogadja el.

Ajánlatkérő alkalmazza a Kbt. 75. § (2) bekezdésének e) pontját, azaz előírja, hogy abban az esetben, ha tárgyi közbeszerzési eljárás ajánlattételi szakaszában nem nyújtanak be az ajánlattételi határidőben legalább két ajánlatot, úgy erre való hivatkozással, úgy ajánlatkérő az eljárást eredménytelenné nyilváníthatja.

1. **Az alkalmassági követelmények, az alkalmasság megítéléséhez szükséges adatok és a megkövetelt igazolási módok**
   1. **Gazdasági és pénzügyi helyzetre vonatkozóan (Kbt. 65. § (1) a) pont)**

Ajánlatkérő a Kbt. 115. § (2) bekezdésében foglaltak szerint nem ír elő gazdasági és pénzügyi alkalmassági követelményeket.

* 1. **Műszaki és szakmai alkalmasságra vonatkozóan (Kbt. 65. § (1) b) pont)**

Ajánlatkérő a Kbt. 115. § (2) bekezdésében foglaltak szerint nem ír elő műszaki és szakmai alkalmassági követelményeket.

* 1. **Nyilvántartásban való szereplés, engedély, jogosítvány vagy szervezeti, kamarai tagság (Kbt. 65. § (1) c) pont)**

Ajánlatkérő a Kbt. 115. § (2) bekezdésében foglaltak szerint nem ír elő műszaki és szakmai alkalmassági követelményeket.

1. **Az ajánlattételi határidő**

**2017. szeptember 06. 10:00 óra**

1. **Az ajánlat(ok) benyújtásának címe és módja:**

Az ajánlatok benyújthatók postai úton, illetőleg személyesen:

**Arzano Management Kft.**

**1036 Budapest, Viador utca 3. Fszt. 2. Kapucsengő: 2.**

Személyes benyújtás esetén **hétfőtől – csütörtökig** munkanapokon: 10:00 és 16 óra között, az ajánlattételi határidő lejártának a napján pedig az ajánlattételi határidő lejártáig.

A hiányos vagy hibás felirattal, címzéssel ellátott küldemények elirányításáért, idő előtti felbontásáért Ajánlatkérő felelősséget nem vállal. Postán, vagy futárszolgálat útján történő benyújtás esetén az ajánlatnak az ajánlattételi határidő lejártát megelőzően be kell érkeznie a benyújtási címre, az ebből eredő kézbesítési kockázatokat Ajánlattevő viseli.

Ajánlatkérő csak az előírt határidőig a megjelölt helyre leadott ajánlatokat tudja értékelni. Az ajánlatok személyesen történő leadásakor az ajánlatot átadó személy köteles aláírásával az átvételi elismervényt ellátni.

Az ajánlatok benyújtásakor az átadásához szükséges időtartamot is vegyék figyelembe. Az ebből eredő bárminemű késedelemért ajánlatkérő felelősséget nem vállal.

1. **Az ajánlattétel nyelve (nyelvei), annak feltüntetése, hogy a magyar nyelven kívül más nyelven is benyújtható-e az ajánlat**

Az ajánlatok nyelve a magyar nyelv. Az eljárás során mindennemű közlés magyar nyelven történik, kommunikáció semmilyen más nyelven nem fogadható el. A Kbt. 47. § (2) bekezdése alapján az idegen nyelvű iratokat felelős magyar fordításban is csatolni kell az ajánlatban. Felelős fordítás alatt az ajánlatkérő az olyan fordítást érti, amely tekintetében az ajánlattevő képviseletére jogosult személy cégszerűen nyilatkozik, hogy az mindenben megfelel az eredeti szövegnek. A fordítás tartalmának a helyességéért az ajánlattevő a felelős.

1. **Ajánlatok felbontásának ideje és – amennyiben nem elektronikusan történik – helye, az ajánlatok felbontásán jelenlétre jogosultak meghatározása**

Helye: Arzano Management Kft.

**1036 Budapest, Viador utca 3. Fszt. 2.**

Ideje: ajánlattételi határidő lejártának időpontjában.

Ajánlatkérő felhívja a figyelmet, hogy az ajánlattételi határidő lejártát a http://www.pontosido.hu weboldal „Pontos idő Budapest” adatai alapján állapítja meg. A határidőn túl érkezett ajánlatok a Kbt. értelmében érvénytelenek, amely ajánlatok azonban a Kbt. 46. § (2) bekezdése szerinti iratnak minősülnek. Ezért ajánlatkérő a késve benyújtott ajánlatokat köteles megőrizni, azok visszaszolgáltatására sem részekben, sem egészében nem kerülhet sor.

Az ajánlatok felbontásán jelenlétre jogosultak: a Kbt. 68. § (3) bekezdés szerinti személyek lehetnek jelen. Az ajánlattevők a bontásra külön meghívót nem kapnak, jelen felhívás szolgál a bontási eljáráson való részvétel meghívójaként.

1. **Az ajánlati kötöttség minimális időtartama**

60 nap

1. **Az ajánlati biztosíték előírására, valamint a szerződésben megkövetelt biztosítékokra vonatkozó információ**

Ajánlati biztosíték: ajánlatkérő nem köti biztosíték nyújtásához az ajánlattételt.

A szerződést biztosító mellékkötelezettségek/szerződést megerősítő biztosítékok részletes szabályait az ajánlattételi dokumentáció részeként a szerződéstervezet tartalmazza.

1. **A szerződés teljesítésére vonatkoznak különleges feltételek**

Nem vonatkoznak különleges feltételek.

1. **Európai Unióból származó forrásból támogatott közbeszerzés esetén az érintett projektre (programra) vonatkozó adatok**

Európai Unió által támogatott.

Projekt megnevezése és azonosító száma: Hold úti óvoda újjáépítése, TOP-6.2.1-15-SL1-2016-00002

1. **Egyéb feltételek**
   1. Az ajánlatban meg kell jelölni
2. a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,
3. az ezen részek tekintetében igénybe venni kívánt és az ajánlat vagy a részvételi jelentkezés benyújtásakor már ismert alvállalkozókat. *(Kbt. 66. § (6) bekezdés a) – b) pontjai szerint)*. A nemleges nyilatkozatot is csatolni kell.
   1. Az ajánlatnak tartalmaznia kell az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan eredeti aláírt példányban. *(Kbt. 66. § (2) bekezdés szerint)*
   2. Az ajánlatban az ajánlattevőnek az egyéb előírt dokumentumok benyújtása mellett nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e. *(Kbt. 66. § (4) bekezdés szerint)*
   3. Az ajánlatnak felolvasólapot kell tartalmaznia, amely feltünteti a Kbt. 68. § (4) bekezdés szerinti információkat.
   4. Az ajánlathoz csatolni kell:
4. az ajánlatot aláíró(k), kötelezettségvállalásra jogosult(ak) aláírása hitelességének megállapítása érdekében a cégjegyzésre jogosult ajánlattevő, közös ajánlat esetén ajánlattevők, ill. alvállalkozó és kapacitást nyújtó szervezet aláírási címpéldányát vagy a 2006. évi V. törvény (Ctv.) 9. § (1) bekezdése szerinti aláírás mintáját;
5. ajánlattevőnek (közös ajánlattevőnek) folyamatban lévő változásbejegyzési eljárás esetében, az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást;
6. amennyiben ajánlattevő kapacitást biztosító szervezetre támaszkodik, úgy csatolni kell az Ajánlattevő illetve a kapacitásait rendelkezésre bocsátó személy/szervezet nyilatkozatait, figyelemmel a Kbt. 65.§ (7) bekezdésére.
7. Ajánlattevő nyilatkozatát a 321/2015. (X.30.) Korm. rendelet 17.§ (2) bekezdése alapján.
8. Árazott költségvetést.
   1. Ajánlattevők kérdéseiket kiegészítő tájékoztatás kérés keretén belül tegyék fel. Ajánlattevők az árazatlan költségvetést, és költségvetési főösszesítőt jóváhagyás nélkül nem egészíthetik ki, és nem módosíthatják. Az ajánlattevő által eltérő műszaki tartalmú, az Ajánlatkérői korrekciótól eltérő, vagy annak hiányában, a dokumentációban meghatározottól eltérő költségvetésű ajánlat annak érvénytelenségét eredményezheti a hiánypótlást követően. A költségvetési főösszesítőben található kiegészítő sor „Esetleges ajánlattevői észrevételekre adott válaszok alapján, a megrendelő által elrendelt kiegészítő (elmaradó vagy új) tételek” szolgál az ajánlattevői észrevételek alapján költségvetési korrekcióra. A kiadott árazatlan költségvetés és költségvetési főösszesítő minden sora kötelezően kitöltendő (amennyiben releváns az adott tétel szempontjából, anyag vagy díjtétel nélküli költségvetési tétel esetén nulla). Nullás tétel kizárólag anyagköltségként szerepelhet, amennyiben nem jár a feladat anyagköltséggel, munkadíjként nem szerepelhet nullás sor. Ha egy költségvetési tétel hiányzik, akkor azt új kiegészítő tételként az ajánlattevői észrevételek alapján meghatározott, minden ajánlattevőnek megküldött excel táblázat tartalmazza, melynek végösszegét kell az „Esetleges ajánlattevői észrevételekre adott válaszok alapján, a megrendelő által elrendelt kiegészítő (elmaradó vagy új) tételek” két cellájába bemásolni.
   2. Szakmai ajánlat benyújtása az eljárásban kötelező, mely tartalmazza az árazott költségvetést. Ajánlatkérő a Közbeszerzési dokumentumokban Árazatlan költségvetést biztosít. Ajánlathoz árazott költségvetést kell csatolni. Ajánlattevők feladatát képezi, hogy az Árazatlan költségvetést beárazzák és az ajánlat részeként benyújtsák, a Közbeszerzési dokumentumokban előírtak figyelembe vételével. Ajánlattevőknek részletes ajánlatot kell tenniük az Árazatlan költségvetés kitöltésével. Felhívjuk Ajánlattevők figyelmét, hogy az Árazatlan költségvetésen belül tilos az egyes sorokat összevonni, valamint tilos az egyes tételekhez tartozó mennyiségeket megváltoztatni. Valamennyi sort be kell árazni, a költségvetésben, tehát sor nem maradhat kitöltetlenül vagy „0 Ft.” (nulla forint) összeggel.
   3. Az árajánlat tételkor kérjük figyelembe venni, hogy tilos módosítani a költségvetési kiírást! Ajánlattevő árajánlatának fedezni kell a feladat teljes megvalósítását.
   4. Ajánlatkérő szerkeszthető elektronikus árazatlan költségvetést is az ajánlattevő rendelkezésére bocsát, és ezt kéri az ajánlat részeként beárazni, megtartva a szerkeszthető elektronikus költségvetés formátumát és sorrendjét. Amennyiben az ajánlattevő a szerkeszthető elektronikus költségvetésben átírást, javítást, bármi egyéb módosítást eszközöl, ajánlatkérő az ajánlatot érvénytelennek nyilvánítja: felhívjuk a figyelmet, hogy a költségvetés soraiban a 0 Ft-tal történő megajánlás érvénytelenséget eredményez (D.432/16/2012. KDB határozat). Kivételt képez ez alól a kiegészítő tájékoztatás során ajánlatkérő által jóváhagyott kiegészítő tételek szerepeltetése.
   5. Ajánlatkérő előírja, hogy ajánlattevő tájékozódjon a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni. A tájékoztatást az illetékes szervek ingyenesen teszik elérhetővé. Ajánlatkérő felhívja a figyelmet a Kbt. 73. § (4)-(5) bekezdéseiben foglaltakra, melyre vonatkozóan ajánlattevőnek ajánlatában nyilatkoznia kell. A Kbt. 73. § (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a 4. mellékletben felsorolt környezetvédelmi, szociális és munkajogi rendelkezések írnak elő. A Közbeszerzési Hatóság a foglalkoztatáspolitikáért felelős miniszter által minden évben rendelkezésére bocsátott adatszolgáltatás alapján - tájékoztatást tesz közzé honlapján a Magyarországon egyes ágazatokban alkalmazandó kötelező legkisebb munkabérről. (Kbt. 73. § (4) bekezdése) A Kbt. 73. § (5) bekezdése alapján az ajánlatkérő a közbeszerzési dokumentumokban tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni:

Nemzeti Adó- és Vámhivatal (NAV): <http://www.nav.gov.hu>

Vidékfejlesztési Minisztérium (VM): http://www.vm.gov.hu és [www.kvvm.hu](http://www.kvvm.hu)

Egyenlő Bánásmód Hatóság <http://www.egyenlobanasmod.hu>

Emberi Erőforrások Minisztériuma <http://kormany.hu/hu/emberi-eroforrasok-miniszteriuma>

Földművelésügyi Minisztérium <http://www.korman.hu/hu/foldmuvelodesugyi-miniszterium>

Nemzetgazdasági Minisztérium (NGM): <http://www.ngm.gov.hu>

Magyar Bányászati és Földtani Hivatal (MBFH): <http://www.mbfh.hu>

Állami Népegészségügyi és Tisztiorvosi Szolgálat (ÁNTSZ): <http://www.antsz.hu>

Országos Munkavédelmi és Munkaügyi Főfelügyelőség (OMMF): <http://www.ommf.gov.hu>

Nemzetgazdasági Minisztérium Munkafelügyeleti Főosztály: [munkafelugyeleti-foo@ngm.gov.hu](mailto:munkafelugyeleti-foo@ngm.gov.hu)

Pest Megyei Kormányhivatal Foglalkoztatási Főosztályának Munkavédelmi Ellenőrzési Osztályapest-kh-mmszsz-mv}ommf.gov.hu; [pest-kh-mmszsz@ommf.gov.hu](mailto:pest-kh-mmszsz@ommf.gov.hu)

Pest Megyei Kormányhivatal Foglalkoztatási Főosztályának Munkaügyi Ellenőrzési Osztálya peskh-mmszsz-mv}ommf.gov.hu; [pest-kh-mmszsz@ommf.gov.hu](mailto:pest-kh-mmszsz@ommf.gov.hu)

Pest Megyei kormányhivatal Műszaki Engedélyezési és Fogyasztóvédelmi Főosztály, BányászatiOsztály[bbk@mbfk.hu](mailto:bbk@mbfk.hu)

A tájékoztatás a fenti honlapokon, és e-mailben ingyenesen elérhető, illetve kapható.  
Ajánlattevőnek ajánlatában nyilatkoznia kell a Kbt. 73. § (4)-(5) bekezdésére vonatkozóan.

* 1. A Kbt. 47. § (2) bekezdése alapján a dokumentumok - ha jogszabály eltérően nem rendelkezik - egyszerű másolatban is benyújthatóak. Az Ajánlatkérő előírja az olyan nyilatkozat eredeti vagy hiteles másolatban történő benyújtását, amely közvetlenül valamely követelés érvényesítésének alapjául szolgál (különösen: garanciavállaló nyilatkozat vagy kezességvállalásról szóló nyilatkozat). Nem elektronikus úton történő ajánlattétel esetén az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti aláírt példányát kell tartalmaznia.
  2. Amennyiben az ajánlatot, illetve a szükséges nyilatkozatokat az ajánlattevő cégjegyzésre jogosult képviselőjének meghatalmazása alapján más személy szignálja, illetve írja alá, a cégjegyzésre jogosult személy által aláírt teljes bizonyító erejű magánokiratba foglalt meghatalmazást szintén csatolni kell.
  3. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ, vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.
  4. Az ajánlatkérő csak az eljárás nyertesével kötheti meg a szerződést, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt a 79. § (1) bekezdése szerinti összegezésben megjelölte. Ajánlatkérő az összegezésben csak akkor nevezheti meg a második legkedvezőbb ajánlattevőt, ha az eljárást lezáró döntés meghozatalát megelőzően őt is felhívta a Kbt. 69. § (4) bekezdés szerinti igazolások benyújtására.
  5. Az ajánlat összeállításának minden költsége az Ajánlattevőt terheli.
  6. Amennyiben bármely, az ajánlathoz csatolt okirat, igazolás, nyilatkozat stb. nem magyar nyelven került kiállításra, úgy az ajánlattevőnek az eredeti dokumentum mellé csatolnia kell az ajánlattevő általi felelős magyar fordítást is.
  7. Több ajánlattevő közösen is tehet ajánlatot (közös ajánlattevők). A közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni. Közös ajánlattevőknek az ajánlathoz csatolni kell az együttműködésről szóló megállapodást, melynek kötelező erejűen tartalmaznia kell azt, hogy a közös ajánlattevők egyetemleges kötelezettséget vállalnak a közbeszerzési eljárással és szerződés megkötésével és teljesítésével kapcsolatosan, továbbá azt, hogy a benyújtott együttműködési megállapodás a közös ajánlattevők működésére vonatkozó teljes megállapodását hiánytalanul tartalmazza. A hirdetmény nélküli tárgyalásos eljárásban kizárólag az ajánlattételre felhívott gazdasági szereplő(k) tehet(nek) ajánlatot. Az ajánlattételre felhívott gazdasági szereplők közösen nem tehetnek ajánlatot, nincs azonban akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek ajánlatkérő nem küldött eljárást megindító felhívást.
  8. Jelen közbeszerzési eljárás alapján megvalósítandó feladatok tekintetében projekttársaság nem hozható létre.
  9. A különböző devizák forintra történő átszámítása esetében a Magyar Nemzeti Banknak az ajánlattételi felhívás megküldésének napján érvényes hivatalos deviza középárfolyama alapján kell átszámítani magyar forintra. Az ajánlatban szereplő, nem magyar forintban megadott összegek tekintetében az átszámítást tartalmazó iratot közvetlenül a kérdéses dokumentum mögé kell csatolni.
  10. Ajánlatkérő tájékoztatja ajánlattevőket, hogy az eljárásban az irányadó jog a magyar jog.
  11. A beszerzés tárgyának meghatározása a 321/2015. (X.30.) Korm. rendelet 46. § (5) bekezdés rendelkezésének figyelembevételével történt a beszerzendő termékek jellegének egyértelmű meghatározása érdekében. A megnevezett termékekkel és gyártmányokkal egyenértékű megajánlást és teljesítést elfogad az Ajánlatkérő a Korm. rendelet46.§ (3) bekezdésében foglaltak szerint. Az egyenértékűséget az ajánlattevőknek ajánlatukban megfelelő módon bizonyítaniuk kell. Az ajánlattevőknek az ajánlatukban – megfelelő módon, bármely megfelelő eszközzel – bizonyítaniuk kell, hogy az általuk megajánlott termék megfelel az ajánlatkérő által a termékre vonatkozóan meghatározott követelményeknek. Megfelelő eszköz lehet különösen ajánlattevő által a termék részletes specifikációjáról (termékjellemzők) szóló termékleírás, a gyártótól származó műszaki dokumentáció vagy valamely független, szakmailag elismert szervezet minősítése. A dokumentumot olyan tartalommal, továbbá olyan jelöléssel kell becsatolni, hogy abból egyértelműen megállapítható legyen, hogy az mely részre vonatkozik. Ajánlatkérő tájékoztatja az ajánlattevőket, hogy amennyiben az egyenértékűséget ajánlatukban megfelelő módon nem bizonyítják, úgy ajánlatkérő hiánypótlás keretében ezen hiányosság pótlására az ajánlattevőket fel fogja hívni.
  12. A Kbt. 114. § (6) bekezdésére tekintettel az ajánlattételi felhívásban, illetőleg a dokumentációban foglaltakkal kapcsolatban az Ajánlattevő kiegészítő tájékoztatást kérhet az Ajánlatkérőtől. A kiegészítő tájékoztatást Ajánlatkérő az ajánlattételi határidő lejárta előtt ésszerű időben válaszolja meg. A kiegészítő tájékoztatás kérést az alábbi elérhetőségre küldött elektronikus levélben vagy telefaxon kell megtenni: Arzano Management Kft. e-mail: info@arzano.hu
  13. Ajánlatkérő valamennyi értesítést (így különösen: összegezés) a felolvasólapon megadott faxszámra, e-mail címre küldi meg az ajánlattevő részére. Ajánlatkérő felhívja T. ajánlattevő figyelmét, hogy kapcsolattartási adataikat szíveskedjenek a felolvasólapon úgy megadni, hogy ajánlatkérő nem vállal felelősséget azért, ha a megküldött értesítések a címzett oldalán nem jutnak el a megfelelő kapcsolattartóhoz.
  14. A nyertes ajánlat szerinti alvállalkozónak és szakembernek az ajánlattevő teljesítésében való közreműködésével kapcsolatban ajánlatkérő felhívja ajánlattevők figyelmét a Kbt. 138. § (2)-(5) rendelkezéseire.
  15. Amennyiben ajánlattevő - átalakulásra hivatkozással - jogelődje bármely adatát fel kívánja használni, az ajánlathoz csatolni kell a jogutódlás tényét, körülményeit bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat, figyelemmel a Kbt. 65. § (11) bekezdésében foglaltakra.
  16. Az ajánlatot egy eredeti papír alapú példányban, zárt és sértetlen borítékban/dobozban, kell benyújtani. Az ajánlatot - az aláírt ajánlat szkennelt változatát - 1 példányban jelszó nélkül olvasható (de nem módosítható –pdf., vagy azzal egyenértékű file formátumban) elektronikus adathordozón is be kell nyújtani. Az ajánlathoz csatolni kell ajánlattevő cégszerűen aláírt nyilatkozatát arra vonatkozóan, hogy az elektronikus példány az ajánlat eredeti, aláírt papír alapú példányával mindenben megegyezik és jelszóvédelemmel nincs ellátva. A papír alapú és elektronikus példány közötti eltérés esetén a papír alapú példány tartalma az irányadó. A borítékon/dobozon az ajánlattevő nevét, címét, továbbá az Eljárás tárgyát és az „Ajánlattételi határidő lejártáig nem bontható fel” megjelöléseket kell feltüntetni. A postai úton benyújtott ajánlat ajánlattételi határidőre történő beérkezéséért, illetve az ajánlat elvesztéséért, valamint a jelen felhívásban meghatározottak szerint az ajánlat nem megfelelő helyszínre történő benyújtásáért ajánlatkérő nem vállal felelősséget, ennek kockázata az ajánlattevőt terheli. A papír alapú és az elektronikus példány tartalmi eltérése esetén ajánlatkérő a papír alapú példányt tekinti irányadónak.
  17. Az ajánlattételi felhívásban nem szabályozott kérdések vonatkozásában a közbeszerzésekről szóló 2015. évi CXLIII. törvény előírásai szerint kell eljárni.
  18. A Széchenyi 2020 Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez (továbbiakban: ÁSZF)-ben foglalt előírásoknak megfelelően a Projekt eredményei, így különösen (az akárcsak részben) a támogatásból létrehozott vagyon és az azzal kapcsolatos jelentések és egyéb dokumentumok tulajdonjoga, valamint a Projekt során létrejött, vagy beszerzett vagyoni értéket képviselő szellemi alkotások felhasználásának joga a Kedvezményezettet (ajánlatkérőt) illeti.
  19. A Projekt megvalósításának végére a Projekt eredményeképp létrejött vagyontárgyak tulajdonjogát (szellemi alkotások felhasználásának jogát) – ha azzal eredetileg nem rendelkezett, és az átruházás nem ütközik jogszabályi rendelkezésbe, vagy nem idegen tulajdonon történt a beruházás – át kell ruházni a Kedvezményezettre (ajánlatkérőre).